  Виталий Пронин «Шундысиос» проектэз «Шунды» огазеяськон радъя 8-17 аресъем удмурт нылпиос понна.5-тӥ шуркынмонэ Эшъяськон юртын «Шонтӥм!» слёт ортчиз. Со люказ быдэс элькунысь 8-17 аресъем пиналъёсты.Нырысетӥ «Шонтӥм!» элькун слёт Дэри, Кез, Пичи Пурга, Кизнер, Алнаш ёросъёсысь но Пичи Пурга черкогуртысь пиналъёсты люказ. Соос мылысь-кыдысь пыриськизы пӧртэм ужрадъёсы: азьветлӥсь луонъя тренингын асьсэды эскеризы, пӧртэм ужрадъёс малпан бордын ужазы. Дышетӥсьёс «Шундысиос» движенилэн азьлань сюресэз сярысь вераськизы, Татьяна Ишматоваен, «Удмурт Кенеш» огазеяськонлэн вице-президентэныз, котырес ӝӧк сьӧрын пӧртэм ужпумъёсты ӝутӥзы. Визьсынан бере ваньзы шонтӥзы фин-угор эктонъёсты тапыртыны.«Шундысиос» проектэз «Шунды» огазеяськон радъя 8-17 аресъем удмурт нылпиос понна. «Шонтӥм!» слёт «Шундысиос» ӵектослэн огез емышез луэ. Та слёт пиналъёслы огазеяськыны, асьсэды котыр ласянь возьматыны юрттэ, мерлыко ужен тодматэ. Озьы ик «Шонтӥм!» слётын удмурт пиналъёс ог-огенызы, нош школаос «Шунды» огазеяськонлэн выль проектэныз тодматско.«Шундысиос» движение кылдытэмын туэ южтолэзе, туннэлы пӧртэм ёросъёсын 10-лэсь ятыр ёзъёсыз ужало ни, пӧртэм ужрадъёс ортчытэмын. Соос пӧлын кырӟась нылпиос понна «Шундыкуара» конкурс, туспуктылӥсьёс понна фотокросс. Шуркынмон толэзе ёросъёсын «Эшъяськон бугор» ужрад ортчоз - нылпиос ог-огзы доры куное ветлозы.Мария ВЕКШИНА  